Na temelju članka 46. Statuta Grada Šibenika („Službeni glasnik Grada Šibenika“, broj 8/10, 5/12 i 2/13), gradonačelnik Grada Šibenika donosi

**R J E Š E N J E**

**o osnivanju i imenovanju Vijeća za organizaciju**

**kulturne manifestacije „Brešanov svibanj u Šibeniku“**

**I.**

 Ovim Rješenjem osniva se Vijeće za organizaciju kulturne manifestacije „Brešanov svibanj u Šibeniku“.

**II.**

 U Vijeće iz točke I. ovog rješenja imenuju se:

 - dr.med.Željko Burić, gradonačelnik Grada Šibenika, za predsjednika,

 - Goran Pauk, župan Šibensko-kninske županije, za člana,

 - dr.sc.Ivica Poljičak, državni tajnik Ministarstva kulture RH, za člana,

 - Vinko Brešan, filmski redatelj i ravnatelj Ustanove „Zagreb Film“, za člana,

 - Paško Rakić, zamjenik gradonačelnika Grada Šibenika, za člana,

 - Mirjana Žurić, pročelnica Upravnog odjela za društvene djelatnosti Grada

 Šibenika, za člana

 - Davor Šarić, predsjednik Kazališnog vijeća Hrvatskog narodnog kazališta

u Šibeniku, za člana

 - Maja Trlaja, ravnateljica Hrvatskog narodnog kazališta u Šibeniku, za člana,

 - Viliam Lakić, ravnatelj Gradske knjižnice „Juraj Šižgorić“ Šibenik, za člana,

 - Jakov Bilić, kazališni umjetnik Hrvatskog narodnog kazališta u Šibeniku, za člana,

 - dr.sc.Dragan Zlatović, predsjednik Gradskog vijeća Grada Šibenika, za člana.

**III.**

 Članovi Vijeća imenuju se na razdoblje od četiri godine.

**IV.**

 Predsjednika Vijeća u slučaju njegove spriječenosti zamjenjuje član kojeg on ovlasti, te sukladno tome saziva i/ili predsjedava sjednicama, usmjerava rad Vijeća i službi koje izvršavaju odluke Vijeća, potpisuje zapisnike sjednica kojima predsjedava, te obavlja i druge tekuće poslove i zaduženja u radu Vijeća koji su po svojoj naravi u nadležnosti predsjednika, osim potpisivanja ugovora i drugih akata kojima Grad Šibenik stječe prava i obveze iz osnova rada Vijeća.

**V.**

 Zadatak Vijeća je izrada Programa kulturne manifestacije „Brešanov svibanj u Šibeniku“, skrb o njegovu provođenju, kao i imenovanje svih potrebnih radnih i počasnih tijela za njegovu provedbu.

**VI.**

 Ovo rješenje objavit će se u „Službenom glasniku Grada Šibenika „.

Klasa: 612-01/17-01/39

Urbroj: 2182/01-05/1-17-1

Šibenik, 5. rujna 2017.

GRADONAČELNIK

Željko Burić, dr. med.